Landkreis Stood - Wikipedia

# Landkreis Stood

### Vun Wikipedia

Wapen | Koort
--- | ---
Grunddaten
Bundsland: | Nedersassen
Kreisstadt: | Stood
Flach: | 1.265,99 km²
Inwahners: | 196.475(31. Dezember 2005)
Inwahnerdicht: | 155,2
Kreisslötel: | 03 3 59
Kfz-Kennteken: | STD
Updeelen: | 40 Gemenen
Adress vun’n Kreisverwalten: | Am Sande 2 21682 Stade
Websteed: | landkreis-stade.de/
Landraat: | Michael Roesberg (ohn Partei)
Koort

De Landkreis Stood is en Landkreis in’n Noorden vun Neddersassen. In’n Oosten grenzt de Landkreis Stood an Hamborg, in’n Südoosten an’n Landkreis Horborg un in’n Südwesten an’n Landkreis Rodenborg (Wümm). De Grenz in’n Westen is de Oost mit den Landkreis Cuxhoben up de annere Siet. De Elv is de natürlich Grenz in’n Noorden mit de beiden Kreise Steenborg un Pinnbarg in Sleswig-Holsteen.

## [Ännern] Geografie

De Landkreis warrt in’n Noordoosten vun de Elv markiert. To den Landkreis höört dat bekannte Ole Land de Landschop Kehdingen un de Stoder Geest. Dat gifft dor en poor lüttje Strööm, as t. B. de Swing, de Eest un de Lühe.

## [Ännern] Weertschop

De ländlich Inwohners leevt to’n groot Deel vun de Landweertschop, besünners veel vun’n Aaftanbo (veel Appeln un Karsen). De Tall vun de Speditschonen is dorum höger as woanners. Vele Lüüd arbeidt bi de groten Ünnernehmen as Dow Chemical, AOS, Airbus oder E.ON, föhrt ober ok as Pendler no Hamborg. In’n Olen Land maakt sik ok de Tourismus ganz goot, mit vele Hotels un Kröög.

No dat Weertschopsblatt Focus Money is de Landkreis Stood eener vun de stärksden in Neddersassen un dormit beter as de Landkreis Eemsland mit de Meyer-Warft, as Soltgitter mit Salzgitter Stahl un ok as Wulfsborg mit Volkswagen. In’n Vergliek to ganz Düütschland liggt de Kreis op Platz 24. Öber Straten, Iesenbahn un de Elv is de Landkreis Stood mit Europa un de ganze Welt verbunnen.

## [Ännern] Verkehr

### [Ännern] Stratenverkehr

Mit de Bundsstraat 73 is de Landkreis teemlich good an dat Hamborger Rebeet anbunnen. Dit is de op’t mehrst bruukte Bundsstraat mit twee Spöör in Düütschland. En ne’e Autobohn A 26 warrt boot un schall bi Hamborg-Moorborg an de annern Autobohnen ansloten warrn. En twete Autobohn, de A 20 warrt jüst utklamüstert un schall öber de Elv gohn. Bit nu gifft dat twüschen Cuxhoben un Hamborg blots de ene Fähr bi Wischhoben, üm öber de Elv to komen. Vun de A 20 schall jichtensmool de A 22 afgohn un to den Wersertunnel föhren. Bit nu (Februor 2007) gifft dat in’n Landkreis keen fertige Autobohn.

### [Ännern] Iesenbahnverkehr

De Landkreis Stood hett eenige Bohnhööv de mehrst an de Nedderelvbohn ansloten sünd. En Deel is ok an de Iesenbahnen un Verkehrsbedrieven Elv-Werser GmbH. Siet den 12. Dezember 2004 is de hele Kreis an den Hamborger Verkehrsverbund (HVV) ansloten. De HVV will mit siede Priesen in Bus un Bohn Autoföhrer to dat Iesenbahnführen rümkriegen. De Bohnhoff vun Stood schall bit Dezember 2007 an de Hamborger S-Bohn ansloten warrn. För de Industrie gifft dat in Brunshusen, en Oortsdeel vun Stood, enen Bohnhoff de mehrst vun de Dow Chemical un de beiden groten Speditschonen Bertschi un Alfred Talke bruukt warrt.

### [Ännern] Schipperee

Nich wiet vun de Stadt Stood is Stodersand, vun wo ene Snellfähr vun Fröhjohr bit Harvst no Hamborg föhrt. In Stodersand gifft dat enen lüttjen Hoven, de ok för de Industrie jichtensmool för Containers utboot warrn schall. No dat Affboon vun dat Stoder Atomkraftwark is nu dat Upboon vun en Kohlkraftwark in’n Snack, un de Hoven müsst wieter utboot warrn.

## [Ännern] Historie

De Landkreis Stood is in’n Johr 1932 ut de inst sülvststännige Kreisen Jörk, Land Kehdingen un Stood nied schopen wurrn. Ehrdem is de Kreis kuum noch verännert wurrn.

## [Ännern] Religion

Dat Kreisrebeet is tomeist evangelsch-luthersch instellt. De Karkengemenen höört to de Landskark Hannober. Kathoolsche Gemenen, de to dat Bisdom Hilmessen tellt, hebbt sik sünners na den Krieg bildt tomeist dör de Towannerten vör allen ut Slesien un dat Ermland, aver ok vun Gastarbeiders ut Süüdeuropa oder Utsiedlers ut Oosteuropa. In de letzten Johren geev dat vele, de ut de Karken rutgahn sünd. Dorüm sünd de Karken dorbi, sik nieg to orden. T. B. weern de kathoolschen Karkengemenen vun Zeven un Rodenborg tohopenfaat to de „Seelsorgeenheit Rodenborg-Zeven“. In’n Kreis leevt aver ok vele Muslime, Liddmaten vun Freekarken un Tügen Jehovas.

## [Ännern] Kultur

Üm de kulturellen Inrichten vun’n Landkreis kümmert sik de Landschapsverband Stood, wat en indragen Vereen is.

## [Ännern] Städer un Gemenen

(Inwahners an’n 30. Juni 2005)

Eenheitsgemenen

- 1. Buxtu, Stadt, Sülvststännige Gemeen (38.081)
- 2. Drochters (12.257)
- 3. Jörk (11.879)
- 4. Stood, Stadt, Sülvststännige Gemeen (45.790)

Samtgemeende mit jümmer Liddmatengemenen

Sitt vun de Samtgemeenverwalten *

- 1. Samtgemeen Obbens (7.754)

1. Beekdörp (2.495)
2. Obbens * (3.007)
3. Sounsiek (2.252)

- 2. Samtgemeen Freenbeek (12.977)

1. Deinst (2.204)
2. Freenbeek * (5.829)
3. Kutenhult (4.944)

- 3. Samtgemeen Harsfeld (20.272)

1. Bargs (2.102)
2. Brest (842)
3. Harsfeld, Placken * (12.304)
4. Ohlers (5.024)

- 4. Samtgemeen Himmelporten (9.896)

1. Düünbödel (912)
2. Engelschopp (760)
3. Grootweurn (494)
4. Hammoh (2.874)
5. Himmelporten * (4.856)

- 5. Samtgemeen Hornborg (11.482)

1. Bliersdörp (1.660)
2. Dollern (1.706)
3. Gothenborg (1.107)
4. Hornborg, Placken * (5.575)
5. Nottensdörp (1.434)

- 6. Samtgemeen Lühe (10.123)

1. Goderhandveerdel (1.255)
2. Greundiek (2.038)
3. Hullern-Twielenfleth (3.357)
4. Mittelskark (981)
5. Neekark (795)
6. Steenkark * (1.697)

- 7. Samtgemeen Noordkehdingen (7.760)

1. Balje (1.116)
2. Freiborg, Placken * (1.881)
3. Krummendiek (478)
4. Oederquart (1.216)
5. Wischhoben (3.069)

- 8. Samtgemeen Olendörp (7.746)

1. Burweg (997)
2. Esdörp (1.520)
3. Heinbockel (1.571)
4. Kronenborg (766)
5. Olendörp * (2.892)

## [Ännern] Weblenken

Landkreis Stood. Mehr Biller, Videos oder Audiodateien to't Thema gifft dat bi WikiCommons.

- Websteed vun’n Landkreis Stood (hoochdüütsch)
- Informatschon to’n Olen Land (hoochdüütsch)
- Kreisstadt Stood (hoochdüütsch)

Vun „http://nds.wikipedia.org../../../l/a/n/Landkreis_Stood_468e.html“

Kategorien: Landkreis | Landkreis Stood

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch
- English
- Esperanto
- Español
- Bahasa Indonesia
- Nederlands
- Polski
- Português
- Română
- Русский